ལིག་ཡུན་ཧྲན་གྱིས་གསུང་རྒྱུར།ཀྲུང་གོ་དང་མོང་གོལ་བར་གྱི་འབྲེལ་བ་དེས་ཉེ་བའི་ལོ་འགའི་རིང་ལ་འཕེལ་རྒྱས་ཀྱི་རྣམ་པ་ཅུང་བཟང་བོ་སྲུང་འཛིན་བྱས་ཡོད།རྒྱལ་ཁབ་གཉིས་ཀྱི་ཆབ་སྲིད་བར་ཕན་ཚུན་ཡིད་ཆེས་དང་།དཔལ་འབྱོར་ཉོ་ཚོང་མཉམ་ལས།མི་གཞུང་བརྗེ་རེས་བྱ་བ་རྒྱུན་ཆད་མེད་པར་གཏིང་ཟབ་དུ་བཏང་།ཅུང་མ་འགོར་བའི་སྔོན་ལ་གྲོལ་བའི་ཀྲུང་གོ་རྒྱལ་ཡོངས་ཀྱི་ཚོགས་ཆེན་གཉིས་ལས་འཕེལ་རྒྱས་ཀྱི་འདུ་ཤེས་གསར་བས་སྣེ་ཁྲིད་དེ།མ་འོངས་བའི་ལོ་ལྔའི་རིང་གི་རང་རྒྱལ་གྱི་དཔལ་འབྱོར་སྤྱི་ཚོགས་འཕེལ་རྒྱས་སུ་གཏོང་བའི་ཐད་ལ་འཆར་འགོད་དང་བཀོད་སྒྲིག་ཞིབ་མོ་བྱས་ཡོད།ཀྲུང་གོས་ནམ་ཡིན་ཡང་སྒོ་འབྱེད་དང་།མཉམ་ལས།མཉམ་རྒྱལ་བཅས་ཀྱི་འཕེལ་རྒྱས་བྱ་བ་རྒྱུན་འཁྱོངས་བྱས་ནས།འཛམ་གླིང་གི་རྒྱལ་ཁབ་སོ་སོ་འཕེལ་རྒྱས་སུ་གཏོང་བའི་ཐད་ལ་གོ་སྐབས་བཟང་བོ་སྐྲུན་ངེས་ཡིན་ཟེར།ཀྲུང་གོ་གུང་ཁྲན་ཏང་གིས་མོང་གོལ་མི་དམངས་ཏང་དང་མཉམ་དུ།ཏང་གཉིས་ཀྱིས་ཏང་བཙུགས་ནས་ལོ་འཁོར་གོ་ལྔ་ལོན་པ་གོ་སྐབས་སུ་བརྩིས་ཏེ།མཐོ་རིམ་འགྲོ་འོང་ལ་ཤུགས་སྣོན་པ་དང་།ཏང་བཅོས་སྐྱོང་བྱས་པའི་ཉམས་མྱོང་བརྗེ་རེས་བྱ་བ་གཏིང་ཟབ་དུ་སྤེལ་བ།ཁུལ་ཁོངས་སོ་སོའི་དངོས་གཉེར་མཉམ་ལས་བྱ་བར་ཡར་སྐུལ་བྱས་ནས།ཀྲུང་གོ་དང་མོང་གོལ་བར་གྱི་འབྲེལ་བ་རྒྱུན་ཆད་མེད་པར་མདུན་དུ་འཕེལ་རྒྱས་སུ་གཏོང་འདོད་ཡོད་ཟེར།